हाग्रानि सोरगिदिं नायगिदिंनायनि साबसिन राहाया हाग्रा बिफाननि जीप आरो गारिफोर ।हाग्रानि सोरगिदिं नायगिदिंनायनि साबसिन राहाया हाग्रा बिफाननि जीप आरो गारिफोर ।नोंथाङा गोसै जिब जुनारखौ मोजाङै नायनो थाखाय दैनि जजिङाव थानाय मचान ( दैनि गोजौ खामफा ) भारा लानो हायो ।थि समाव बे बाथ्रायाव सोनारोदि नोंथाङा मा नायनो लुबैयो,जिदु हाग्रानि जुनार नायनो लुबैयो अब्ला मार्चनिफ्राय मेनि गोलोम बोथोरा मोजां जेब्ला दैनि फख्रि सेराव ज जायो आरो नोंथाङा मचाननि सेरनि फख्रियाव फै ।नबेम्बर फेब्रुवारी दाना गुसुनि थाखाय मोजां,जेब्ला अखानि उनाव दंफांफोरा सोमखोर महर लायो,जुन सेप्तेम्बरनि अखागोनां बोथोरा मैदेरफोरखौ खाथियाव फैहोयो बिदुङा बांनाय लोगोनो बंदीपुरनि धातुजों बानायनाय लामाया गाज्रि जाया ।बैंगलोर आरो मैसुरनि हाग्रा बिफाननि मावखुलियाव दावबायनो आरो आलासि नआव थानो थाखाय गिबियावनो रिजार्भेसन खालामनांगौ ।बेनि हाग्रा जिरायसालि नआव गोजोनग्लायथाव बांग्ला आरो मैखोम उन्दुग्रा नबो दं ।हाग्रानि सोरगिदिं माखासे गोजोनथावना हटेल दं जाय गावारि मैदेरनि हान्थियारि आरो जीपनि हान्थियारि थि सालायो ।बेयो मैसुरनिफ्राय  80  किलʼमिटार गोजान आरो समानै,उटजोंबो गोजान जायो जाय राजालामाजों नै खावसे घन्टा लायो ।अख्रां लामाजों बैगलोरा जोबथा भारतजों मोजां फोनांजाबनाय दं ।दिल्ली,मुम्बाइ,कलकाता आरो चेन्नाइ बेराफारब्रै नोगोरनिफ्राय सानफ्रोमबो बिरग्रा दिङा दं,लोगोसे आहमदाबाद,पुरी,तिरुवनन्तपुरम,मैगलोर आरो गवा बायदि नोगोरजोंबो ।मसकेट,सिंगापुर आरो आरजाहनिफ्राय थोंजोङै हादरगेजेरारि बिरग्रा दिङा दं आरो थोंजोङै मुम्बाइ जानानै निउयर्क,लण्डन,पेरिस आरो गेजेर सानजाजों फोनांजाबनाय दं ।नोगोर गेजेरनिफ्राय बिरग्रा दिङा गाथोन  23  किलʼमिटार ।आगुवाव रां लाखानाय टेक्सी आरो अटरिक्सा सालायग्राया बे गोजानखौ गोरलैयै हान्थियो ।जिदु नोंथाङा रेजें मुवा लादों आरो नोंथाङा फैनानै जायगानि सोदोमस्रिनि गोजोननाय लानो लुबैयो अब्ला बैयाव बासफोरबो दं ।बे मोनहासयै लैथो सेराव स्कुवा उपविंग आरो स्लार्कलिंग बाइदि दै गेलेमुनिबो मिरु ।गाहाय फैलासेमनि समाव आलादा आलादा दिब जथायै थानायखौ फोनांजाब होफिननाय समायना बाला इनजुर बायदि मोनसे मोननो थाङै नुथाया जायखौ नोंथाङा गुबुन जेरावबो मोननाय नङा ।जिदु समायना आन्दामान - निकबर दिबफोराव नोंथाङा खनसे गिदिङो अब्ला रोखा मिथिखा दि नोंथाङा खनसे खनसे बैयाव थांगोन ।दिसेम्बर जानुवारीयाव खुंनाय जिबा सानसिम सोलिनाय समायना गोजोनथाव हाबाफारिया आन्दामाननि गाबगोनां हारिमुनि मोनसे बिदिन्थि फोरमायो ।फोरबोनि थांखि आरो थुलुंगाखौ रंजानाया हारि,बोरोन दोहोरोमनि हेंथाखौबो सौसिनानै खौसेथिनि रादाब होफैयो ।पाम ग्रोव इक हिमर्टसाव बयनिबो थाखाय माबा नङा माबा दं,बांद्राय साहसगोनां सुबुङा दंफां - थिखिनि गोजौवाव नावफोराव थांनो हायो ।गावनि दोरोङारि गाननाय - साजायनायजों लोगोसे निकबारनि मस्लाफोर हमनानै ला मेगनफोरनि थाखाय आदार,दार जायनि मुंखौ बेश्म जोबोद,दोननाय जादों,बेयाव उखैनाय बांहोनो गोथाव लैथोनि आदार दं ।बे समायना बेरायग्लांनायनि गोबाव समसिन थाग्राफोरा गोसोआव थागोन बेनि बैयक्रिक सिबिथायखौ ।हटेल सिनक्लेयाराव नोंथाङा लैथो फारसे खेवनो हानाय खथानि थाखाय हांखुर जानो गोनां जाया मानोना बे हटेलाव गंसेबो बेबादि खथा गैया जाय गोजों गोगो दैनि फारसे गेवा नोंथाङा खथानिफ्राय बायजोआव आगान होआलासिनो लैथो सेरखौ नायनो खाबु होयो ।फार्चुन रिसर्ट,बेयो समायना दावबायथिलि गासैबो बैदुकजों बानायनाय जाय आन्दामान - निकबरनि मोनसे रोजा गाबनि दंफां आरो बेनि महरखौ चार्ल्च कोरियाया बानायनाय ।वाइलु आर्किडा मोनसे संसार बायदि गोजोन आरो निजोम,गुफुर बालाजों बेंखननाय लैथोनि आलादा,औवा आरो दंफांजों बानायनाय नसायाव गाबगोनां पर्दागोनां चँदवा - पालें थायो ।बेयाव नोंथाङा थानो गोसो जानो हागौ अखाफोर दानसोरां हराव ना हमनाय आरो हैवालकनि हाग्रायाव ट्रेकिंग ।हटेल एविस : बेनि साबसिन सिबिथाया जादों खांख्राइ मसला बबेखानि खांख्राइखौ माब्रै जानाय जायो बेयो बे जुथिनिफ्रायबो बांसिन गोथौथि गोनां ।खांख्राइहा गावखौ टैक खालामग्रा दाबु थायो आरो दाबा - सुरीनि सोलाय नोंथानो रोखोमसे छेनी होनाय नायनो होयो दि नोंथाङा गावनो मोदोमखौ एरख्लʼ नांगौ ।फानलुजों लोगोसे फानथाव बिलातीनि घन ओंख्रियाव होफानाय बे खांख्राइ मसलाखौ फोजोबनो गोनां नांथावबनायनि उनाव आरो जोबोद गोथाव मोनो,सति आरो पंराणजों इसे साखि नायलाय ।कदमतला,दरसे गामिन जाय उखैहाबनाय दावबायारिनो दै,लोंहोग्रा मैनि बेदर,जाहोयो,स्टीलनि फिसा खुरैयाव उसुंसेनो दैथायनाय बेदरा उनग्लिनाय मसलाजों संनाय जायो आरो सायाव दुनदिया गारनानै होयो ।बेखौ साखिनो नोंथाङा मोगथाङाव मोजां सम सायखʼ नांगोन बेयो सानफ्रोमबो संजानाय आदार नङा,मै बेदरनि थुरसिसेनि बेसेना  100  रां जानो हागौ ।गोदैनि थाखाय,नारेंखल आरो मेथाइ गुरनि लारुखौ साखि,गावखौ लानानै दाफासय,बे लारुवा खुगायाव हाबनाय लोगो लोगो गलिलाङो ।हटेल सेन्टिनेल्स नोगोर दावबायारिफोरनि साखोन सिखोननि मेगन खेबजानाय,लैथोनि आदार जुथु लानायनि थाखाय बेयो नोंथांनि साबसिन सम - गुबैयै गोखै मसलागोनां गिदिर गिदिर ना ( झींये ) आरो लावस्टार - मोजां थासारियाव ।बोथोरनि बायदि रोखोमनि नाफोराबो बाखनायथाव ।आन्दामाननि गोबां गहेना गाननाय जोमनायनि समायनाया नायनो गोनां ।सीपियों मोतीयों आरो सरकंडेनिख्रुइबो फिसा फिसा गहेनाफोर,खोमानि गहेना आरो गोदनानि माला बानायनायाव बे दिबा गोबां आखा फाखा ।जाय मुवाखौ बयनिख्रुइ नागिरबायो बे मुवाया जादों गलाब गाबनि ओतीनि गोदनानि मालानि नंगुबैखौ  500  राङाव नोंथाङा मोनो हायो ।नारेंखलनि खथाजों बानायनाय बे समायना आरो गुरै लैम्पसाड्सा आन्दामाननि थाखाय सोमोनांथाव ।नोंथांनि सुटकेसाव लाजायो,बिनिखायनो लेम्पसेडखौ बाइदि महराव मोनो,बेखौ एसे मोजाङै ला मानोना बायनो हागौ ।लैथो नेट आरो लैथोनि जिउनि अनगायै निकबरनि दांहोराया दुलाराय मुलुगावनो आन्दामानखौ मुंदांखा खालामबाय ।मिथिंगायारि खुन्दुं ( नारेंखलनि बिगुर,सरकंडे,बायदिसिना ) जों बानायनाय रेजें एबा गाब गाहोनानै बानायनाय दाहोराया आरिमुवारि आरो गोसोमबो जायो ।बे निकबरनि दासेराखौ नोंथाङा सोरबा जायगानि सुबुं,गावनि लामा दिन्थिग्रा साबसिन,लोगोसेयै बाय जाय नोंथानो बेसेन खानायाव मोजां मदद होनो हायो ।ब्रैरेन दिबाव नोंथाङा हाखौ दुबगाखांनाय नुनो मोनगोन,बेनि सावगारि सेबखांना लाथावना मानोना बैरेत दिबा भारतनि मोनसेल गोख्रों अरगें हाजो ।बेरेन दिबाव नोंथांनि केमेराखौ थियारि लाखि मानोना बेयो हरखाबै जानो हागौ आरो जेब्ला बेबादि जायो रादाबाव फोसावजायो ।नोंथाङा लुबैयोब्ला महात्मा गान्दी हादरारि लैथो गेजेमु थिलियाव स्कुबा डाइव एबा सनर्कन खालामनो हायो ।जिदु नोंथाङा दैनि  15  फुट सिङाव थसे पाइपनि गेजेरजों हां लानो मोनग्राफोरबादि नङा अब्ला आयनानि सिं बाहागोआव थाला गोनां गाबखौ सायखनो हायो ।माउट हैरियेट : दाउ,सिख्रि आरो गुवार मुसुलि जायगा इंराज खुंथायनि गाहाइ खुंगिरिनि गोलोम बोथोरनि गाहाइ मावखुलि खालामनायनि,दाबिनि थाखाय खोला आन्दामानाव थानाय बे बयनिख्रुइ जौसिन हाजो थिखिनिया साबसिन बानायजादों ।गोदो अनागारि बृटिसफोरा खालामनाय उदखारिनि बाथ्राखौ रज दिबनि जोबस्रांनाया फोरमान खालामो ।बार अखायाव बायफ्ले लांनाय गंसे बालरुम,राइजो बेंगिरिनि न,गाहाइ बिबानगिरिनि न,सुइमिं पुल आरो सान्थ्रिफोर थानाय बादाजों लोगोसे गुबैयै बे दिबा मोनसे फोसाबफिननाय रैखाथुमसालि ।लैथोआरि गोसोखां मुंख्लं,मोनसे गोलाव अनथाइनि लामा,नायनायाबो गोनां ।दा मोनसे हादरारि गोसोखांथि आन्दामाननि बयनिख्रुइ साबसिन दावबायथिलि,जोबथेसालि बाहागोसा माब्लाबा गिथावना जादोंमोन ।बेनो बै थावनि जेराव इंराजफोरा उदांस्रि दावहारुफोरखौ दैथायोमोन बिसोरखौ जोबोद अनागार खालामदोंमोन ।ओम पुरीनि भावाज आरो माखासे सोमोनांथाव फोरमायथि आरो देंखोनि गोहोम बै गोसोम सानकौ फोथांफिननायाव मददा जाफुङो ।साखाथिनिनो दखरसे बागान गावनि मुसुखा फारियै मुंख्लंफोरखौ आरोबाव बांहोसिनो ।दिगलीपुर थांनायनि मोनसेबो फिसा लामा गैया,बैयाव थानायाव खावसे सान नांगौ ।नाथाय हान्थिनाया जोबनायाव नोंथाङा सैडल शिखर ( दिबनि जौसिन ) आरो आन्दामाननि दोंसेलʼ दैमा कालपौग नुनो मोनगोन ।राम आरो स्मिथ दिब मोननैखौबो फोनांजाबनाय समायना बालाबारि इनजुरफोर नुनो मोननाया मोनसे मुलामफा ।नारेंखल बिदैनि साखिनाय ला,सान्दुङाव बारु - रुयै एबा जिउनि गुबुन थांखि नागिरनायाव जेराव मेराव गिदिं ।कार्बिननि लैथो सेर दावराव दावसिजों बुंफबनाय नोगोरनिफ्राय गोजानाव थांग्रा सुबुंनि थाखाय मोनसे गोजोनग्लायग्रा थावनि,बैकसनि मोजां मोनग्राफोरनि ताखाय लैथो सेरनि साखाथियावनो गोजोनथाव आरो जोबोद मोजां खाबुनि सी - स्लिप बार दं ।दिबफोरनि गासैबो मोनदांथिया मोनसे संसार बायदि सहाय होयो इंराजफोरनि खुंथायनि बायखोन्दा,भारतनि ओनसोल गोख्रों अरगें हाजो आरो गाबगोनां मोनसे लैथोनि जिउ ।अन्ध्र प्रदेशनि नंगुबै समायनाया बेनि सोमखोर आबाद आरो गामिफोराव बिलिरनानै दं ।आंनि गोसो इसिंनि दावबायारि आंनि बे हान्थिनायाव नुजाथिबाय जेब्ला आं अन्ध्रनि गामिफोराव  1,450  किलʼमिटार गोजानाव हान्थिनो,बै समआनोमोन जेब्ला आं हमदांनो हादोंमोन दि हादरनि बे बाहागोआव सरख्लाय हाजोफोर,समायना गाथोनफोर आरो दैसानि मिथिंगायारि समायनानिख्रुइ बांसिन आरो गोबां दंबावो ।अन्ध्र प्रदेशा आरो आलासि सिबिसुला गोसोनि सुबुंजों बुंफबनाय हादरसा,मानोना बे बाथ्रायावनो रोखा जायोदि साफ्रोमबो दावबायारि,सेंग्रा एरा बोराइ मानो बे हादरसायाव दावबायनो गोसो जायो,अरक्कु गाथोननिफ्राय तिरुपतिसिम,बस्सारानिफ्राय ओनासीमासिम ।बिदिब्ला फै आरो मिथिनानै ला अन्ध्र प्रदेशखौ,जाय मखजाथाव  2005  -  2006  आव  9,25  कौटि दावबायारिफोरखौ गोसो बोहोदों ।गोग्गाथाव हाइदराबादी बिरियानीखौ साखिनाय,मुकुटा आरो आखाइ शिल्पʼफोरखौ बाय,बिसोरनि आलासि सिबिनायखौ रोंगौथि ला ।हाजोनि खाथियाव खरं नायनो थाखाय गंसे आराम गोनां न एबा खथा फसाय,जायखिजाया समावनो नोंथाङा बेखौ गोसोखांनानै गोजोननाय लानो हागोन ।प्रगति रिसार्रा थानायनि थावनिल नङा,बेयो गावखौनो गाव बयखौबो माबा नङा माबा मोनसेयाव नांथाब होनायनि मोनसे जिरायथिलि - पगउडिया,आथिखाला सोमखोर नुथायनि थाखाय मोनसे गोमोथाव,नाव जावग्राफोरनि थाखाय मोनसे बिलो तरणताल आरो दै जुहुद्रुदग्रा ( फिसलपट्टि ) जों लोगोसे मोनसे फिसायैनो साहसनि खामानिनि बागान,आरो गंसे आयुर्बेदिक स्पा ।गं  10  स्विस तंम्बु आरो गं  36  फिसा नफोर सोमखोर ताल बिफांनि गेजेराव दं ।थेवबो,आलासिफोरनि मेगन खेबजानाया मगक्प नवम,मोनगु ग्रहनि गुबै दोननाय फां  9  दंफांफोरनि दखरसे बागान ।हाइदराबादनि  35  किलʼमिटार गोजान प्रगतिसिम गारिजों हानथिनायाव से घन्टानि बांसिन नांगौ ।बेयो ताज हटेलफोरजों जेबो लोब्बा गैया थावबो बेखौ मोनसे मोजां फामुवारि बांला जाय दा गंसे बोगथाबथावना हटेल ।गाहाइ ननि खामसालिनिफ्राय दाइन खनायारि खथाजों लोगोसे सारि सारि खामसालि आरो साननि सोरां गोग्लैनाय भेन्टिलेटरफोरजों लोगोसे गोजाम आइजें आइलाफोरा जोंख्लाब खांनाय गोजोंथि दं ।बेयो बाखनायथाव महरै संरैखाथि लाखिनायनि थाखाय इन्टैक बान्थाबो मोनखांबाय,बे भबना  1930  जिथायनि ।मोनसेलʼ जेंनाया जादों बेयो हाइदराबादनि मोनसे मुसुबा थखायाव दं आरो बेयाव इसे दावराव दावसि जानो हागौ,बबेखानि हाबनायनि आगोलाव माखासे खथा दिन्थिनो बुं ।जेब्ला हाइदराबादनि जरखा नपट क्लाबा दरजाखौ बेखेवो आरो पार्टियाव थांग्राफोरखौ बे जोंदा मादाजों बुंफबनाय खोलोबनै थुलुंगायाव लांगोनायाव हांख्रायनाय जायो,अब्ला नोगोराव हरनि समाव मोनसे सोलायनाय फैयो ।पुन्नमी तारामतीया गंसे हारिमुवारि नयुं होंगोदोंगो जेराव गंसे रंजासालि,सरनि थाखाय खथा,आदार जाग्रा खथा आरो  24  घन्टा एबा  6  थाखोफोर,बेयो बुमिनसारनि लुबैथावना थावनि ।पुन्नमी तारामतीया मोनसे जारिमिनारि खुलि दरसेनि सेराव दं जायखौ आब्दुल्ला कुतुब साहाया गावनि राजानि रंजाखुलि ( राजगणिका ) एबा सख्रि तारामतीनि थाखाय बाहायहोदोंमोन ।बेफोर खथाफोरखौ जायनो गोसो जा जायनिफ्राय गोलकोंडा आरो बारादरीनि नुथाय नायनो हायो - नुसारनायाव बेफोर इमारतफोरा सोमोनांथाव बायदि मोनो ( सान हाबनाय समाव मदिरा लोंनायनि मोजां थासारि बानायग्रा ) ।बेयाव फैनायनि बयनिख्रुइ साबसिन समा जादों दिसेम्बर जेब्ला ताराती मेथाइ फोरबो सोलिबाय थायो ।टिप : समान लामायावनो गुबुन मोनसे ताजमहल दं,बेखायनो नोंथाङा फसाय ।आलानक्रिटा  10  एकर बागाननि हा सिमाजों गोसारनाय,आलानक्रिटाया गंसे अनसायजानाय साप्थायारि जायगा ।बेवहाय अरायबो गोबां खथा थयो नाथाय जिदु बेयो नखरनि बन्दनि सान जायो लननि पेभेलिअननि गेजेराव थानाय ग्रुप कटेज नागिरनो हायो,गंफ्रोमहानो गावनि गंफा खामसालि दं ।बे गंसे सरासनस्रा जोंथि माथि जेराव हरनैसो थानायनो हायो,बेखायनो थिखानायनि सिगां मोजाङै नायनानै ला ।हाइदराबादनि गोजौ बजारा हिल्साव,बेयाव जोबोद समायना बिलोनि नुथाय दं ।थेवबो,गासैबो खथाफोरा बिलोनि मोखांथिं गैया,बिनिखायनो खथा लानायनि आगोलाव नायनानै लानांगौ,गुबुन फारसे बेयो जेंना जायालासे गोजोनग्लायनि फालांगियारि हटेल ।नोंथाङा नाव नावनो खावलायनो हायो,बिलो ( मोनाबिलियाव बेरायग्लांनो जोबोद मोजां ),सेरनि कफि ननि सानजौफुनि आदार गावनो मावनानै हरनि आदार जानाया जोबोद बोगथाबथावना ।लिअ कनभेनसन सिटी : मुङा नोंथांखौ थुलुंगा खांहोआ जानो हागौ बबेखानि बेयो गोजोनग्लायनि हटेल ।हाइदराबादनि बायजोआव थानाय,बिलो काम्बेंशन सिटीयाव बारान्दायाव दै बाज्रुम गोनां खथा दं,तरुणतालनि मोखांथिं थानाय बे गासैबो खथाजों लोगोसे नोंथाङा साननि जागायजेननाय दै बाज्रुमनिफ्राय खालामनो हायो ।निगम खुंथायनि मोनसे आंगो सम हगारग्रा,बे हटेलाव गंस्नि रेस्टुरेन्ट एबा हरनि दाउफोरनि थाखाय डिस्कोथेक ।जाय सिङाव थानो मोजां मोनो गावखौनो मुखुब लाखिनो थाखाय फिसा बिजाब बाख्रिबो दं ।बै गोरिब सुबुंफोर आरो नोगोरनि होंगोदोंगोनिफ्राय बारगनो लुबैनाय बबेकानि बांद्राय गोजानावबो थानो लुबैया बैसोर सुबुंनि थाखाय मोजां थावनि ।आइ टी सी हटेल काकतिया शेराटन एण्ड टावार्सा हाइदराबादनि नबाबनि मानखौ,रिंखांहोयो गोबां मार्बल,कार्पेट आरो खामफोर दं ।गासैबो खथाया समायना,गाबगानायजों जोबोद समायफ्लेनाय ।बे हटेलनि बयनिख्रुइ बोगथाबथावनाया जाबाय रेष्टुरेन्टनि आनजाय खालामनाय आदार,आदार,जानायनि मोनाबिलि समावल खुलियो मानोना बिरयानि आरो बेदर संनो थाखाय सानसेमानि मसला गलायदेरनानै फोननाय बायदि खामानियाव नांथाबबाय थायो,सींकाया आदार बानायनायनि जिउ खुंथाय,आरो खोलानि दैबथिंनाय आदार ।मखʼजाथाव बोगथाबथावना मोनसेया जादों ध्यान - केन्द्र,मोनसे उदां फावथायसालि,हरावबो बेखेवनानै थानाय मोनसे तरणताल गथʼफोरनि गेलेमु फोथार आरो गंसे आयुर्बेदिक मालिश मिरु जेराव मुलिफोरखौ गावसोरनो बानायो ।बिनि आगोलाव ऋषिकोडायाव अन्ध्र प्रदेश टुरिजिमनि गेजेरजों सामलाय जानाय पुन्नमी बीच रिसर्ट मुंनि नसाफोराव नोंथाङा थारैनो गोजोनग्लायनो हागोन आरो लैथोनि बयनिख्रुइ साबसिन नुथायकौ नुगोन ।नोंथांनो गोजोनग्लाय होनो हानाय गोबां खाबुजों लोगोसे गिदिर गिदिर खथाफोर दं ।ऋषिकोडा पीटा बिशाखापट्टनमनि बयनिख्रुइ संरैखाथिसिन आरो बे ओनसोलावनो सानस्रिनायनि संरैखाथिसिन साननाय जायो बेनि थाखाय हाजोनि सर्लायाव बा मिनिट थाबायनांगौ ।बैयो मोनसे गिदिर उखुम बायदि जेराव पन्नानिफ्राय हाजोसिम खाइमा अख्रांजों बेंखननाय गुवार गोथौ लैथोनि फारसेबो उदां ।बागाननि नुथाय नुनो मोननाय खथानि थाखाय नोंथांहा जेबो जेंना गैया - हेयाव थानाय गं  69  खथाफोरनि गासैबो सोमखोर बागानगोनां आरो बेंगलनि सेरफांसिमहालागै उदां ।बेनि अनगायैबो उखुमसिम खिरखि गोनां,राइदोंनि आरांगा मासि गोनां खथाफोरा गोग्गाथाव,डीलक्स खथाफोराव लुबैथावना खाबु दं,सान्दुं सायनो हानाय मोनसे बेलकनी ।उदां अख्रांनि गोजौवाव औवानि रेष्टुरेन्टाव हरनि आदार जानो दानागार,जेराव लैथोनि तन्दुरी पाम्प्रेर,पेरा बारुवल ( ना ) एबा गुबुन लैथोनि आदार साखिनायनि मोजां थासारि ।अन्ध्र प्रदेशनि हाजोनि नसाफोरखौ नोंथाङा गुबुन जायगानिख्रुइ साबसिन मोनगोन ।बांसिन नसाफोरनि उन्दुग्रा खथायाव गिदिर गिदिर खिरखि दं जेराव नोंथाङा जोमैफोरखौ सिगाङाव दावबायनाय नुनो मोनगोन ।गोदावरी दैसानि ( बजरे ) नावाबो मोजां खाबुनि,नोंथाङा बेयाव जनानै सानखौ हगारनो हायो ।बेयाव एरैबादि मसलागोनां आदार दंदि नोंथांनि मेगननिफ्राय मोदै गलायनो हागौ,आरो नोंथांनि लुबैनायखौ दबथायनो हानाय जायगानि गोथाव आइस्क्रीमबो दं ।हाइदराबादी बिरियानी आरो चारमीनारा हाइदराबादनि मुंदांखा,गोलाव माइरंनि मोदोमना ओंखाम,जावित्री,केवरा,केसर आरो इलासी होदेरनानै संनाय बेदरा बयनिबो खुदै गहोयो ।बिरियानीया ( दव माइरं ) मोजां नंगौ ना नङा बेखौ आनजाद नायनो आथुमसे लानानै बिरियानीखौ हायाव फेनलानानै हो ।राजाफोरा ( नबाब ) ओंखामखौ गरफा गरफा आलादा आलादायै गोग्लैब्लासो मोजां होनना सानोमोन ।हाइदराबादनि बांसिन रेष्टुरेन्टफोराव गोथों मसला होनाय जायो ।जायगानि सुबुंनि बादिब्ला,सिकन्द्राबादनि महात्मा गान्थी मार्गनि पैसङाइज आरो हाइदराबादनि आर टी सी थखानि बावर्चीनि बिरियानीया मुलुगनि गेजेरावनो गोग्गाथाव ।लुबैथावना घन गाइखेर दाखा ( मैसो गाइखेरनिफ्राय बानायनाय ) जों लोगोसे रोसिगोनां फिथायखौ फुदुंना बानायनाय ट्रीकल ।एरैबादि मोनोदि हादरसानाङै बांसिन रेष्टुरेन्टावनो फिथायनि मेथाइ बानायनाया मोनसे दोरोङारि जाबाय,बिनिखायनो जेबो गोनो गोथो गैयाजासे बिनानै ला ।मोनफ्रोमबो नारेंकमलानि सिथाखौ जिरनाय जायो,बेगरखौ गारनायखौ गारनाय जायो आरो सिनियाव सोमनाय जायो आरो गायखेरखौ रोजा थालागोनां सारायाव खायसे घन्टासिम बेयो खावसे बाहागो खमि लांनायसिम गोदौ होनाय जायो ।बैखौ मावखांनाय लोगो - लोगो,गायखेरखौ गसु खालामनाय जायो नारेंकमलाफोरखौ गलायनाय जायो ।जुदिबो आसामा रोखोम रोखोम औवाफोरनि जायगा,बेयो असमियाफोरनि संनाय खावनायनि मोनसे गोनां बाहागो नङा ।बेखौ नों बांसिन असमिया जानाय लोंनाय मोनगोन ।असमियाफोरनि मोनसे रोखोमनि खाजायाव,खारैया जादों मोनसे गोनां उखैहोग्रा मुवा जायखौ एसे ओंखामजों जानाय जायो ।बेखौ थालिरबिफांनि बिगुरनिफ्राय दिहुननाय जायो आरो ओंख्रैयाव होदेरनाय जायो,ज्रोम ज्रोम गोथाव मोननो थाखाय मैगं आरो ना खरजों जोबोर मोजां ।गोखै ओंख्रि,फानथाव गोखैनि रोसियाव ना होना आरोबाव लाव आरो खुमब्रा बायदि मैगंफोरजों संनाय ओंख्रिजों नोंनि खाजाखौ फोजोब ।गोखै मैगंनि गोथावा जायगा लायै जायगा गुबुन गुबुन जायो नाथाय बेखौ नों थारै नेवसिनो हाया ।मुंदांखा आरो मोजां औवा मेवा आसारखौ मोनफ्रोमबो खाजायाव होफानायखौ नों मोनगोन ।